Temeljem članka 16. stavak 1. i članka 25. Zakona o Hrvatskoj gorskoj službi spašavanja („Narodne novine“, broj 79/06 i 110/15) i članka 31. Statuta Općine Povljana („Službeni glasnik Zadarske županije”, broj 13/21), Općinsko vijeće Općine Povljana na svojoj 12. (dvanaestoj) sjednici održanoj dana 22. prosinca 2022. godine, donijelo je

**PROGRAM**

**javnih potreba za obavljanje redovite djelatnosti Hrvatske gorske službe spašavanja, Stanice Zadar na području Općine Povljana za 2023. godinu**

Članak 1.

Programom javnih potreba za obavljanje djelatnosti Hrvatske gorske službe spašavanja – Stanice Zadar na području Općine Povljana za 2023. godinu, a na temelju Sporazuma između Općine Povljana i HGSS Stanice Povljana za 2023. godinu o zajedničkom interesu za djelovanje HGSS Stanice Zadar na prostoru Općine Povljana, poglavito na nepristupačnim prostorima izvan gradova i javnih prometnica, utvrđuje se zajednički interes za djelovanje HGSS-a na području Općine Povljana u cilju provođenja aktivnosti i mjera kojima je svrha spašavanje ljudskih života u izvanrednim uvjetima i na područjima nedostupnim redovitim službama.

Članak 2.

U svrhu iz stavka 1. ovog članka u Proračunu Općine Povljana za 2023. god. osiguravaju se sredstva za financiranje HGSS – Stanice Zadar u iznosu od 530,89 €/4.000,00 kn (stopa konverzije se određuje na 7,53450 kuna za jedan euro), što iznosi 0,40 % planiranih troškova ove stanice u 2023. godini.

Članak 3.

Sredstva iz članka 2. ovog Programa namijenjena su sufinanciranju redovite djelatnosti HGSS-a u skladu s Programom aktivnosti HGSS, Stanice Zadar za 2023. god. koja obuhvaća – tekuće troškove Stanice, troškove infrastrukture Stanice i ispostave, školovanje i obuku članova, ulaganja u specijalističku opremu, izdaci za potražne pse, izdaci za volonterske naknade, akcije, vježbe i održavanje spremnosti i dr.

Članak 4.

Sredstva iz članka 1. ovog programa uplatit će se jednokratno na račun HGSS, Stanice Zadar.

Članak 5.

HGSS, Stanica Zadar dužna je Općini podnijeti godišnje izvješće o izvršenju programa te utrošku sredstava u roku 60 dana od isteka poslovne godine.

Članak 6.

Ovaj Program stupa na snagu osmog dana od dana objave u „Službenom glasniku Zadarske županije“.

KLASA: 246-03/22-01/2

URBROJ: 2198-25-01-1-22-1

U Povljani, 22. prosinca 2022. godine

**OPĆINSKO VIJEĆE OPĆINE POVLJANA**

Predsjednik Općinskog vijeća

Nikola Škoda